PLANINSKO DRUŠTVO CELJE MATICA                                                           Celje, 28.05.2008

ODSEK ZA POHODNIŠTVO, STANETOVA 20, SI-3000 CELJE

TEL. 03 492 4850,  051 338 358

ZA SEDMIMI GORAMI

CHIAVALS,  KONJ,  2098 m,
V NEDELJO,  8.06.2008

IZPOD SVETIH VIŠARIJ SKAKLJA POTOK. 

NA ŽABNIŠKEM RAZVODJU SE OBRNE PROTI ZAHODU V KANALSKO DOLINO
IN Z VEČ PRITOKI NARASE DO KONCA DOLINE PRI TABLI V NEVARNO REKO BELO, 

KI SE POD LAŠKIM IMENOM FELLA ODLOČI ZA PREBOJ PROTI JUGU.

SVOJ TOK SI UTRE SKOZI ŽELEZNO TESEN, CANAL DEL FERRO,

KI POSTANE LOČNICA MED JULIJSKIMI IN KARNSKIMI ALPAMI.

NA  DESNI BREG UTESNJENE REKE FELLE 

SE SPUŠČAJO TUDI STENE DOLGEGA VZHODNEGA BOKA CHIAVALSA.
SEVERNI GREBEN CHIAVALSA JE POVEZAN S POLKROŽNIM GREBENOM SEDMIH ŠPIC,

NA JUGU PA NJEGOV USLOČENI HRBET PREIDE V SEVERNI GREBEN ZUC DAL BOORA.
PO SLEDNJEM SE IMENUJE VSA GORSKA DRUŠČINA DOL DO POČIMUNIHA
PA TJA DO DOLINE AUPE, KI PO NJEJ OŽJA CESTA POVEZUJE TABLO TER MOŽNICO.

PREHOD ČEZ GREBEN SEDMIH ŠPIC Z VZPONOM NA CHIAVALS
JE ZANIMIV, SORAZMERNO LAHEK IN NE PREHUDO NAPOREN IZLET.

SKUPAJ Z JOŽETOM VAS VABIMO

NA POSTAJALIŠČE PRED PARKIRNO STAVBO OB LJUBLJANSKI CESTI,

ODKODER SE Z NAROČENIM AVTOBUSOM ODPELJEMO OB PETIH ZJUTRAJ, 5.00.

ČEZ RATEŠKO RAZVODJE POD PONCAMI,
ČEZ ZASPANI TRBIŽ, ČEZ ŽABNIŠKO RAZVODJE POD SVETIMI VIŠARJAMI

IN PO KANALSKI DOLINI DOSEŽEMO TABLO, PONTEBBO, PONTAFEL, 561 m.

IZ TABLE SPLEZA DEŽELNA CESTA 112 NAJPREJ V VAS STUDENA ALTA, 838 m.

KDO VE, KDAJ ŽE JE NA TAMKAJŠNJIH OGNJIŠČIH UGASNILA SLOVENSKA BESEDA!

JUTRANJO VOŽNJO SKLENEMO MALCE VIŠE V VASICI AUPA, 908 m,

KJER SE PROTI JUGU POKAŽE EDEN NAJLEPŠIH PRIZOROV V KARNSKIH ALPAH,

POLKROŽNI GREBEN SEDMIH ŠPIC, SETTE PICCHE, CIME DI GLERIS,

KI OKLEPAJO KRNICO NA KONCU DOLINE GRAVON DI GLERIS.
VANJO PELJE POT 430 PA TUDI OZEK ASFALTEN TRAK, 

KI SO GA POTEGNILI PRED LETI OB GRADNJI PLINOVODA PO DOLINI AUPE.

ŠTEVILKO 430 IZBEREMO TAKO NA KONCU DOLINE PRI PARKIRIŠČU, 1099 m,

KAKOR TUDI VIŠE GORI V KRNICI NA RAZPOTJU, 1430 m, 

KJER SE NAMESTO ZA KRAVJO ŠKRBINO, FORCELLA DELLA VACCA,

RAJŠI ODLOČIMO ZA VZPON V OVČJO ŠKRBINO, FORCELLA DELLA PECORA, 1827 m.

NA PRISOJNI STRANI ŠKRBINE NAS SPREJME POT 425.

Z NJE SE ODCEPI MALCE SLABŠE OZNAČENA STEZA NA MONTE CHIAVALS, 2098 m,

S CHIAVALSA PA SE PO SEVERNEM GREBENČKU

LAHKO POVZPNEMO ŠE NA NAJVIŠJO OD SEDMIH ŠPIC, CIMA ALTA DI GLERIS, 2058 m.

VRNEMO SE NA KONJA, SE PO JUŽNEM GREBENU SPUSTIMO NA POT 425,

SESTOPIMO DO BIVAKA GIUSEPPE BIANCHI, 1712 m,

NATO PA DO NEOSKRBOVANEGA ZAVETIŠČA NA OPUŠČENI PLANINI VUALT, 1136 m.

ZAVETIŠČE STOJI SREDI NEGOVANEGA GOZDA 

NAD VAROVANO BELO DOLINO, VAL ALBA, MED ŽELEZNO DEBRIJO IN DOLINO AUPO.

V DOLINO AUPO SE PO POTI 425 PREKOBALIMO ČEZ ŠKRBINO VUALT, 1282 m,

IZLET PA PO 8 URAH SKLENEMO PRI FABIU V FURLANSKI VASI DORDOLLI, 612 m.

DOMOV SE ČEZ RATEČE VRNEMO PRED ENAJSTO ZVEČER.
ZA IZLET JE POTREBUJEMO DOBRO OBUTEV.

VROČINSKI VAL BO NEMARA ŽE STOPIL ZADNJI SNEG V ŽLEBU POD OVČJO ŠKRBINO…

PRIJAVE ZA TO LEPO PREČENJE SPREJEMAMO V PISARNI NA STANETOVI 20,

PRISPEVEK ZA NAROČENI AVTOBUSNI PREVOZ PA JE 17,00 EVROV.

                                         DOBER DAN NA CHIAVALSU                            TONE PRIMOŽIČ 

